7 Hari Mencintaiku (siri drama)

7 Hari Mencintaiku ialah siri drama televisyen romantik Malaysia ciptaan Siti Rosmizah Semail dan arahan Jamal Khan, dibintangi oleh barisan pelakon ensembel yang diterajui oleh Shukri Yahaya dan Siti Saleha. Musim pertama untuk drama ini memulakan tayangan perdana di Slot Akasia, TV3 pada 7 November sehingga 22 Disember 2016. Susulan kejayaan musim pertama, drama ini kemudian diperbaharui untuk musim kedua yang disiarkan pada 2 Julai sehingga 17 Ogos 2020, diikuti dengan musim ketiga yang disiarkan pada 16 April sehingga 20 Mei 2022.

Ringkasan siri

Musim 1 (2016)

Khuzairi (Shukri Yahaya), dalam diam mencintai gadis bernama Mia Adriana (Siti Saleha). Cinta pandang pertama sejak di bangku sekolah menjadikan dia seorang pencinta dan perindu yang setia. Namun sifat angkuh dan sombong gadis ini menyebabkan Khuzairi tidak pernah walau sebesar hama jua menyimpan impian untuk memilikinya. Mia Adriana bagaikan lupa, hidup ini ibarat putaran roda, satu waktu keangkuhan dan kesombongan itu akan memamah dirinya sendiri. Berdoalah, di kala keinsafan menjelma nanti, cinta lelaki bernama Khuzairi ini belum terpadam lagi buat dirinya.

Musim 2 (2020) 

Mia Adriana (Siti Saleha) dan suaminya, Khuzairi (Shukri Yahaya) melayari hidup bahagia setelah berumah tangga. Ditambah pula dengan kehadiran cahaya mata kedua. Di saat mereka diulit bahagia. Puan Hayati (Jasmin Hamid) dan adiknya, Dato’ Johari (Shaharuddin Thamby) kembali dengan dendam mereka. Hebat Puan Hayati mengatur rancangan sehinggakan Mia Adriana termakan dengan kata-katanya. Syakila (Faye Kusairi) juga tak kurang hebatnya. Mia hilang hormat pada Pak Samad (Kazar Saisi), seorang lelaki yang dihormatinya selama ini. Mak Leha (Liza Abdullah) mula membenci Mia Adriana. Badai terus-terusan melanda keluarga Pak Samad. Nadia (Jaja Iliyes) putus tunang dengan Dr. Zaidi (Bil Azali). Manakala, Helmi (Syazwan Zulkifly) pula bercerai dengan Sofi (Wan Sharmila) dan Khuzairi pula bergolak rumah tangganya. Dalam kemelut badai yang melanda, Nurul Ain (Wafariena Roslan) muncul dalam hidup keluarga Pak Samad. Mak Leha berkenankan gadis ini. Nurul Ain kelihatan begitu sempurna di matanya. Helmi pula cuba menyedarkan emaknya akan agenda tersirat Nurul Ain. Khuzairi rasa begitu tercabar. Dia bagaikan melukut di tepi gantang. Walau puas Khuzairi pujuk, Khuzairi rayu, Khuzairi pinta, Mia Adriana tetap nak pergi. Namun,Khuzairi tak mampu menggapainya lagi.Sayu mata Mia Adriana memandang anak-anaknya. Dia merenung suaminya buat terakhir kali. Walau 7 Hari Mencintaiku, cinta Khuzairi tiada lagi. Selamat tinggal abang. Selamat tinggal sayang. Kata-kata yang diucap dalam hati Khuzairi bersama deraian air mata.

Musim 3 (2022)

Rumah tangga Khuzairi (Shukri Yahaya) dan Mia Adriana (Siti Saleha) diuji lagi selepas Khuzairi lumpuh akibat kemalangan jalan raya. Sejak itu, Khuzairi menjadi panas baran kerana dia mula rasa diri tidak lagi sempurna sebagai suami kepada Mia dan juga ayah kepada anak mereka. 

Pada masa yang sama, Pak Samad (Kazar Saisi) sebenarnya tidak sihat dan perlu menjalani pembedahan. Namun, Pak Samad merahsiakannya daripada pengetahuan keluarganya. Oleh itu, Pak Samad meninggalkan sepucuk surat kepada mereka dan meminta mereka mencari makna sebenarnya tentang cinta dalam 7 hari.

Penarafan
 Tahun Drama Jumlah Tontonan (dalam juta)  2016 7 Hari Mencintaiku 12  2020 7 Hari Mencintaiku 2 12 Sudirman Mohd Tahir (21 Ogos 2020). 7 Hari Mencintaimu 2 catat 12 juta tontonan untuk 33 episod Harian Metro. Dicapai pada 27 Ogos 2020.Farihad Shalla Mahmud (25 Ogos 2020). Penangan 12 juta penonton Berita Harian. Dicapai pada 27 Ogos 2020. 2022 7 Hari Mencintaiku 3 10.5 

Anugerah dan pencalonan
+Nama majlis penganugerahan, tahun yang diserahkan, penama anugerah, kategori anugerah, dan hasil pencalonan Tahun Anugerah Kategori Pencalonan Keputusan2017 Anugerah Drama Festival Kuala Lumpur Aktor Pilihan Shukri Yahaya  Aktress Pilihan Siti Saleha  Pasangan Pilihan Shukri Yahaya & Siti Saleha  Antagonis Pilihan Faye Kusairi  Pengarah Pilihan Jamal Khan  Skrip Pilihan  PGRs Team  Lagu Tema Pilihan Lelaki Teragung (Nyanyian Dayang Nurfaizah)  Drama Pilihan Pena Creative Sdn Bhd Anugerah Juara Lagu Lagu Terbaik Lelaki Teragung (Nyanyian Dayang Nurfaizah) Anugerah Skrin Drama Rantaian Terbaik Pena Creative Sdn Bhd  Anugerah Bintang Popular Berita Harian Pelakon TV Lelaki Popular Shukri Yahaya  Gandingan Serasi Drama (Atas Talian) Shukri Yahaya & Siti Saleha Anugerah MeleTOP Era Drama TV MeleTOP Pena Creative Sdn Bhd  Pelakon TV MeleTOP Shukri Yahaya 2021Anugerah Drama Sangat Pelakon Lelaki Terbaik Shukri Yahaya  Pelakon Wanita Terbaik Siti Saleha  Pasangan Drama Terbaik Shukri Yahaya & Siti Saleha  Pelakon Antagonis Terbaik Liza Abdullah  Babak Tular Drama Terbaik 7 Hari Mencintaiku 2  OST Terbaik Aku Bidadari Syurgamu (Nyanyian Dato' Sri Siti Nurhaliza)  Drama Popular SR One Sdn Bhd  Drama Adaptasi Novel Terbaik SR One Sdn Bhd  Drama Terbaik SR One Sdn Bhd Anugerah Juara Lagu Lagu Terbaik Aku Bidadari Syurgamu (Nyanyian Dato' Sri Siti Nurhaliza)  Anugerah Bintang Popular Berita Harian Gandingan Serasi Drama  Shukri Yahaya & Siti Saleha 

 Rujukan 

Kategori:Drama bahasa Melayu
Kategori:Rancangan TV3
Kategori:Drama adaptasi novel di Malaysia
Kategori:Drama Melayu 2016
Kategori:Drama Melayu 2020
Kategori:Siri drama televisyen Malaysia berbahasa Melayu 2022